Súradnice: 43°27′23″S 79°42′50″Z﻿ / ﻿43,45639°S 79,71389°Z﻿ / 43.45639; -79.71389

**Oakville** je mesto v kanadskej provincii Ontário. Mesto je súčasťou regiónu Halton Region, v Oakville sídli regionálna správa. Nachádza sa na brehu Ontárijského jazera. V roku 2021 malo 213 759 obyvateľov.

Dejiny
------

Pôvodní obyvatelia Kanady v oblasti žili tisíce rokov. V 17. storočí prišli európski usadlíci a francúzski obchodníci uzavreli dohodu s Huron-Wendat proti Haudenosaunee. Huron-Wendat boli postupne decimovaní vojnami a chorobami prinesenými Európanmi. Začiatkom 18. storočia do juhozápadného Ontária začali migrovať Anishinaabeg, vrátane Mississauga. V roku 1806 Mississauga podpísali zmluvu Treaty 14 v ktorej vymenili 344 km2 pôdy za právo rybolovu a 1000 libier šterlingov tovaru. Zmluva zároveň zaručila pozemky pre pôvodných obyvateľov pri riečkach Twelve Mile a Sixteen Mile. V roku 1806 bolo založené koloniálne mestečko, Trafalgar Township, pomenované po námornom víťazstve v predošlom roku. Neskôr Mississauga odovzdali svoje pozemky pri riečkach a noví usadníci vybudovali mlyny a pri ústí Sixteen Mile Creek založili prístav. V polovici 19. storočia sa mesto stalo významným pre Afroameričanov, ktorí utekali z otroctva. Medzi rokmi 1865 a 1930 bolo najdôležitejším ekonomickým odvetvím pestovanie ovocia. V roku 1951 v Trafalgar Township vybudovala automobilovú fabriku spoločnosť Ford Motor Company, stala sa tým najväčším súkromným zamestnávateľom v Halton Region.

V roku 1857 bolo založené ako mesto (*town*). V roku 1962 získalo svoju súčasný podobu spojením Township of Trafalgar, Village of Bronte a Town of Oakville.

Demografia
----------

V sčítaní obyvateľstva v roku 2021 malo mesto 213 759 obyvateľov, v roku 2016 to bolo 193 832. V roku 2021 1 375 ľudí uviedlo ako etnický pôvod český, 875 slovenský a 120 československý.

Doprava
-------

Mestská hromadná doprava funguje od 7. septembra 1972. Prvý deň mala 10 nových autobusov a 31 šoférov, 5 liniek s 20-minútovým intervalom a 300 zastávok. V roku 2022 mal 124 autobusov, 150 šoférov, 22 liniek a 1137 zastávok. Mestom prechádzajú provinčné diaľnice 403, 407 a Queen Elizabeth Way

Kultúra
-------

V meste sa nachádza Oakville Museum a Oakville Centre for the Performing Arts.

Príroda
-------

V meste sa nachádza Bronte Creek Provincial Park.

Šport
-----

V Oakville sa nachádza golfový klub Glen Abbey Golf Club a Canadian Golf Hall of Fame and Museum.

Galéria
-------

* Bronte Creek Provincial ParkBronte Creek Provincial Park
* veliteľstvo regionálnej polícieveliteľstvo regionálnej polície
* výroba áut vo Ford Motor Companyvýroba áut vo Ford Motor Company
* prístav v časti Bronteprístav v časti Bronte
* Glen Abbey Golf CourseGlen Abbey Golf Course

Referencie
----------

1. 1 2 3   *Census Profile, 2021 Census of Population Profile table* [online]. www12.statcan.gc.ca, [cit. 2022-12-23]. Dostupné online.
2. 1 2 3 4 5  MOREAU, Nick. *Oakville* [online]. thecanadianencyclopedia.ca, 2012-10-25, rev. 2021-03-24, [cit. 2022-12-23]. Dostupné online.
3. ↑   *OpenStreetMap* [online]. openstreetmap.org, [cit. 2022-12-24]. Dostupné online.
4. ↑   *Celebrating 50 years of Oakville Transit! - Wednesday, September 7, 2022* [online]. oakvilletransit.ca, [cit. 2022-12-24]. Dostupné online.
5. ↑   *OpenStreetMap* [online]. openstreetmap.org, [cit. 2022-12-24]. Dostupné online.
6. ↑   *Oakville Museum at Erchless Estate* [online]. oakville.ca, [cit. 2022-12-24]. Dostupné online.
7. ↑   *Welcome to the Oakville Centre for the Performing Arts* [online]. oakvillecentre.ca, [cit. 2022-12-24]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Oakville (Ontário)**

Externé odkazy
--------------

* Oficiálna stránka mesta

Zdroj
-----

*Tento článok je čiastočný alebo úplný preklad článku Oakville, Ontario na anglickej Wikipédii.*

Autoritné údaje: * GND: 4508705-2
* LCCN: n83030023
* VIAF: 145451332
* WorldCat: lccn-n83030023